Niilo Sevänen

Niilo Sevänen (s. 19. elokuuta 1979 Turku) on suomalainen muusikko, joka tunnetaan metalliyhtye Insomniumin laulaja-basistina.

Sevänen muutti noin viisivuotiaana Joensuuhun, jossa hän oli perustamassa Insomniumia keväällä 1997. Hän on yksi yhtyeen säveltäjistä ja sanoittajista. Seväsen Talven portti -novelli voitti Nova-novellikilpailun (2007, jaettu Anne Alasirniön kanssa) ja sijoittui neljänneksi Atorox-äänestyksessä (2009). Viikinkimytologiasta ammentava tarina muotoutui myöhemmin Insomniumin Winter’s Gate -konseptialbumiksi (2016). Sevänen on levyttänyt yhden albumin myös turkulaisen Watch Me Fallin kanssa.

Sevänen on valmistunut kulttuurihistorian maisteriksi Turun yliopistosta. Hän on työskennellyt muun muassa Kotkan kaupungin kulttuuriasiainkeskuksen ohjelmapäällikkönä ja vt. kulttuurijohtajana. Winter’s Gate -albumin edellä hän ryhtyi päätoimiseksi muusikoksi.

Lähteet

Aiheesta muualla 

 Niilo Sevänen Insomniumin sivustolla  
 Niilo Sevänen Encyclopaedia Metallum -sivustolla 

Insomniumin jäsenet
Suomalaiset metallimusiikin laulajat
Suomalaiset metallimusiikin basistit
Vuonna 1979 syntyneet
Elävät henkilöt